Дзесяць гадоў назад у супрацоўнікаў акадэміі і пераможцаў конкурсу ўзнікла ідэя аб’яднаць такіх настаўнікаў у клуб, што дазволіла падняць нашу сумесную работу на новы ўзровень. Клуб аб’яднаў вакол сябе самых актыўных і і ініцыятыўных педагогаў. Дзейнасць клуба накіравана на развіццё прафесіяналізму беларускіх настаўнікаў. Адным са значных мерапрыемстваў, якія праводзіць клуб, з’яўляюцца выязныя семінары, майстар-класы. За час існавання ўдзельнікі клуба аб’ездзілі практычна ўсю нашу краіну, вялі прафесійную гутарку з калегамі на самыя розныя тэмы. Такім чынам, рэкламуецца і конкурс педмайстэрства, і дасягненні перадавых настаўнікаў. Многія адважваюцца на ўдзел у конкурсе пасля наведвання такіх выязных семінараў.